Stortingets næringskomité

Stortingets næringskomité er en fagkomité på Stortinget. Den behandler blant annet saker relatert til næringsvirksomhet, statlig eierskapspolitikk, reiseliv, landbruk, fiske og skipsfart.

Nåværende medlemmer
Næringskomiteen har 16 medlemmer i perioden 2025–2029:

 Rune Støstad (Oppland Ap), leder
 Une Bastholm (Akershus MDG), første nestleder
 Bengt Rune Strifeldt (Finnmark FrP), andre nestleder
 Ingrid Fiskaa (Rogaland SV)
 Trond Giske (Sør-Trøndelag Ap)
 Ruth Mariann Hop (Rogaland Ap)
 Tor André Johnsen (Hedmark FrP)
 Geir Jørgensen (Nordland R)
 Erlend Larsen (Vestfold H)
 Stig Even Lillestøl (Sogn og Fjordane FrP)
 Tobias Hangaard Linge (Akershus Ap)
 Marius Arion Nilsen (Aust-Agder FrP)
 Geir Pollestad (Rogaland Sp)
 Bård Ludvig Thorheim (Nordland H)
 Harry Valderhaug (Møre og Romsdal KrF)
 Solveig Vitanza (Østfold Ap)

 Historie 

Næringspolitikk har alltid vært viktig for Stortinget. Det har imidlertid veksla hvordan dette har vært organisert komitemessig.

På det første ordentlige storting i 1815 hadde 5. komite ansvar for «kjøpstædernes økonomi, handel og sjøvæsen», mens 6. komite tok seg av «land-, skog- og bergvæsen»Lindstøl, bind 2, side 38–39. Ved samlingene i 1818 og 1821 hadde man et system med tallrike spesialkomiteer for enkeltsaker.

I 1824 gjeninnførte Stortinget systemet med et antall faste komiteer. Blant disse var fire komiteer for de såkalte modernæringene: for jordbruk og fedrift, for berg- og skogvesen, for fiskeriene og for handel og næringsfrihet. I 1830 blei disse slått sammen til én komite, næringskomiteen (tidvis komiteen for næringsveiene.Fra 1839 var saksfeltet fordelt på to komiteer, næringskomite nr. 1 og næringskomite nr. 2. Denne todelinga varte fram til 1930.

Da Stortingets bankkomite blei nedlagt i 1874, blei dens saksfelt overført til næringskomite nr. 1. I forretningsordenen som gjaldt i 1924, framgår at saksfordelinga mellom de to næringskomiteene var slik:
 Komite nr. 1: fiskerier, havnevesen, fyr-. merke- og ringvesen, redningsvesen, losvesen, hypotekbanken, småbruk- og boligbanken og fiskeribanken
 Komite nr. 2: medisinalvesen, industrielle eiendomsrett, handel og håndverk

I 1889 blei det oppretta en egen landbrukskomite, og i 1917 blei skog- og vassdragskomiteen etablert. I 1950 fikk denne utvida virkefelt under navnet skog-, vassdrags- og industrikomiteen.  Komiteen blei nedlagt i 1967, og en ny «rein» industrikomite blei etablert. Ved reorganisering i 1981 fikk den navnet energi- og industrikomiteen. Sjøfarts- og fiskerikomiteen blei oppretta i 1931.

I 1993 blei så en felles næringskomite gjenetablert, sammen med en ny energi- og miljøkomite. Samtidig ble landbrukskomiteen, sjøfarts- og fiskerikomiteen og energi- og industrikomiteen nedlagt.

 Tidligere ledere 
Tabellen under viser komiteens ledere siden opprettelsen i 1993.
 Komitéledere  Parti Periode Svein Ludvigsen Høyre 1993–1997 Odd Roger Enoksen Senterpartiet 1997–1999 Morten Lund Senterpartiet 1999–2001 Olav Akselsen Arbeiderpartiet 2001–2005 Lars Peder Brekk Senterpartiet 2005–2007 Ola Borten Moe Senterpartiet 2007–2009 Terje Aasland Arbeiderpartiet 2009–2013 Marit Arnstad Senterpartiet 2013–2014 Geir Pollestad Senterpartiet 2014–2021 Willfred Nordlund Senterpartiet 2021–2025 Rune Støstad Arbeiderpartiet 2025–2029

 Referanser 
Stortinget: Næringskomiteen 2021-2025

Det Norske Storting gjennom 150 år, bind 1, Oslo 1964, side 205.
Chr. Brinchmann: Norges Storting 1814–1914, Kristiania 1914, side 56.
O. Joh. Vasbotten: Stortingsboken, Kristiania 1924, side 33

 Kilder 

 Tallak Lindstøl: Stortinget og statsraadet 1814–1914 (to bind), Kristiania 1914.
 Vilhelm Haffner og Karl Bjørnstad: Stortinget og statsrådet 1915–1945 (to bind), Oslo 1949.
 Trond Nordby (red.): Storting og regjering 1945–1985 (to bind), Oslo 1985.

Disse tre verka inneholder komplette oversikter over Stortingets sammensetning fra 1814 til 1985 og er kilde for opplysningene om hvilke komiteer som eksisterte når. For tida etter 1985 er Stortingets nettsted kilde, blant annet oversikten over historiske komiteer.

Eksterne lenker

 Stortinget: Historiske komiteer; besøkt 5. juni 2020.

Næringskomitéen
Kategori:Norsk næringsliv